מקורות למסכת פסחים – דף 33

(1) לסיים את המקורות מדף 32

ןעיין עוד אבודרהם הל' ברכת המצוות "כל מצוה שהיא מזמן לזמן כגון שופר ... מן התורה אלא בסוף שש שעות"

[וע"ע שו"ת מהרי"ק סי' קעד אות ד]

(2) גמרא עד סוף דף ז., רש"י, תוס'

בענין ברכת להכניסו:

תוס' הרא"ש ד"ה לבער, תוס' ר"פ דף ז: "וברכת להכניסו ... והיינו ברי"ת", [מאירי שם ד"ה ונשוב לדברינו]

תוס' וריטב"א שבת קלז: ד"ה אבי הבן אומר

רמב"ם מילה ג:א, ראב"ד שם, הגה"מ שם ס"ק ג, [כ"מ שם]

רשימות שיעורים ברכות לז: "ועיין בתוס' בפסחים (ז א ד"ה בלבער) ... חלה חלות שם אשת איש"

ש"ך יו"ד רסה:ח

ספר אבודרהם ברכת המצות ומשפטיהם

(רמב"ם ברכות יא, ט) כל מצוה שהיא מזמן לזמן כגון שופר וסוכה ולולב ומקרא מגלה ונר חנוכה, וכן כל מצוה שהיא קנין לו כגון ציצית ותפילין ומזוזה ומעקה, וכן כל מצוה שאינ' תדירה ואינה מצויה בכל עת שהרי היא דומה למצוה שהיא מזמן לזמן כגון מילת בנו ופדיון בנו מברך עליה בשעת עשייה שהחיינו, ואם לא בירך על סוכה ולולב וכיוצא בהן שהחיינו בשעת עשיה מברך עליהם שהחיינו בשעה שיצא ידי חובתו בהן וכן כל כיוצא בהן. ע"כ דברי הרמב"ם זכרונו לברכה. והעולם לא נהגו כן לברך שהחיינו על המיל' מפני שהיא יותר תדירה מפדיון הבן וגם אין לה עת קבוע משנה לשנה. וי"א שגם מזה הטעם אין מברכין שהחיינו על ביעור חמץ מפני שאין לו זמן קבוע שהיוצא בשיירא קודם שלשים יום ודעתו לחזור חייב לבער (פסחים ו, א). וכן העושה ביתו אוצר. וזה הטעם אינו נכון בעיני שהרי הרוצה לעשות סוכה בריש שתא לשם החג שהיא כשרה למה מברכין שהחיינו והרי אין זמנה קבוע. והטעם הנכון בעיני הוא מה שכתוב בתשובות הגאונים שאין מברכין שהחיינו אלא על דבר שיש בו שמחה והנאה לגוף. והכי אמרי' בתו' דברכות ההולך להפריש תרומות מברך שהחיינו נרא' מפני שהוא שמח ונהנה באסיפת פירותיו, וכן מברכין שהחיינו על מקרא מגלה ונר חנוכה שהם לשמחה דחס רחמנא עלן ופרוקינן. וכן נטילת לולב יש בו שמחה והנאה לגוף שמריח ריח טוב. וכן תקיעת שופר יש בו שמחה לפי שבתקיעת שופר יעלה זכרוננו לפניו לטובה. וכן פדיון הבן יש בו שמחה שיצא בנו מכלל נפל. אבל בדיקת חמץ אין בה שמח' והנא' לגוף אבל מצטער הוא באבוד חמצו הנשאר לו ובשריפתו. וספירת העומר גם כן אין בה שמחה והנא' לגוף בזמן הזה. וגם מזה הטעם אין מברכין שהחיינו על המיל' משום דאיכא צערא דינוקא. ואם תאמר והרי מצה ומרור וארבעה כוסות שיש בהן שמחה והנא' לגוף ואין מברכין שהחיינו. ויש לומר שדי לו ברכה שאחר ההגד' שמזכיר בה והגיענו הליל' הזה לאכול בו מצה ומרור. אי נמי די לו בזמן שאומר על הכוס במועד וגם מזה הטעם נוכל לפרש שאין לברך שהחיינו על ביעור חמץ שכיון שהבדיק' היא לבער החמץ לצורך המועד די לו בזמן שאומר על הכוס במועד. וכן בספירת העומר כיון שהספיר' אינה אלא לצורך הבאת הבכורים כמו שנא' וספרתם לכם וגו' עד ממחרת השבת די לו בזמן שאומר על הכוס במועד. ואם תאמר והרי קריאת ההלל במועדים ובראשי חדשים שיש בו שמחה ואין מברכין שהחיינו כמו בקריאת מגלה. ויש לומר דקריאת ההלל של מועדים די לו בזמן שאומר במועד. והלל של ראש חדש אין לברך בו שהחיינו לפי שמקצת החדשים הם חסרים ולא מצאנו שהחיינו בפחות משלשים יום, שהרי הרואה את חבירו בפחות משלשים יום אינו מברך שהחיינו. וגם מזה הטעם אין אומרים זמן בשבתות על הכוס מפני שהם בפחות משלשים יום. והרמ"ה כתב טעם אחר שאין מברכין שהחיינו אלא על מצוה שעשייתה היא גמר מלאכתה וגבי ביעור חמץ הבדיק' והביטול שעושין ליל י"ד אינה גמר. ועוד שאין זמן השבתה מן התורה אלא בסוף שש שעות.

שו"ת מהרי"ק סימן קעד

(ד) ועל אשר תלה הר"ר שמואל טעם שהית' פרוסת החמץ עד ו' שעות לריב"א משום ברכה כו' תמהת שתי תמיהות ואם כי תלית השניה בראשונ' לא הבנתי למה כי בעיני הם שתי קושיות פרודות זו מזו ועל הראשונ' אשר תמהת ברכה בשעת שריפה מאי עבידתיה אקדי' לך תחילה תוספת שיטה פ"ק דפסחים א"ר יוד' הבודק צריך שיברך נמצא בתשובות רש"י שיש ב"א שמברכין בשעת בדיק' על בדיקת חמץ ובשעת שריפ' על ביעור חמץ וטעות הוא בידם דהא ביעור הוי בדיק' הרי לך דעות שיש לברך בשעת ביעור ואם הר"ר שמואל הוא מאותו הדעת או גם הריב"א עצמו אינו מן התימה ועוד כי זכר לדבר מ"ש הסמ"ג בשם הריב"א שהוא מנהג כשר לחזור ולבטל בשעת הביעור מפני שהוא רגיל לקנות לחם כו' או חוזר וזוכה כו' וי"ל כמו שאין סומך על בטול שעשה בלילה כמו כן אינו סומך על הברכה כיון שקנה או חוזר וזוכה וגדולה מזו כתב ר"פ בהגה' בסמ"ק כי יש ב"א שאין מבטלין בשעת בדיק' כ"א בשעת שריפ' וגם באותה הגה"ה כתב דבדורות האחרונים תקנו לבטל גם בשעת הביעור משמע שעשאוה כתקנ' גמור' וא"כ אין תימה אם יש רוצה לומ' דצריך גם ברכה אחרת לדידן שאין אנו זריזין כמו שהיה בימי התלמוד ...

חידושי הריטב"א מסכת שבת דף קלז עמוד ב

אבי הבן אומר בא"י אמ"ה אשר קדשנו במצותיו וצונו להכניסו בבריתו של אברהם אבינו. פירש רשב"ם ז"ל מיקמי מילה מברך, דכל המצות כולן מברך עליהם עובר לעשייתם, ועוד דכיון שהוא בלמ"ד להבא משמע ולא על שעבר כדאמרינן התם (פסחים ז' א') לבער דכו"ע להבא משמע וכו', ור"ת ז"ל פסק דלאחר מילה מברך, מדקאמר והעומדים אומרים כשם שהכנסתו לברית וכו' ואי מיקמי מילה כשם שאתה מכניסו וכו' מיבעי להו, ולא אמרינן כל המצות כולן מברך עליהן עובר לעשייתן אלא בברכת המצות, אבל בברכת (השנה) [השבח] כגון הא או ברכת אירוסין לא אמרינן מברך עליהן עובר לעשייתן, והוא הדין דהא דאמרינן לעיל לבער להבא משמע היינו בברכת המצות אבל בברכת השבח לא, מיהו אם אבי הבן מל את בנו מברך מיקמי מילה, ועיקר הברכה בא"י אמ"ה אשר קדשנו במצותיו וצונו להכניסו (ב)[ל]בריתו של אברהם בלמ"ד, שכן אומרים העומדים כשם שהכנסתו לברית שהוא בלמ"ד.

רשימות שיעורים (רי"ד סולובייצ'יק) מסכת ברכות דף לז עמוד ב

ועיין בתוס' בפסחים (ז א ד"ה בלבער) לענין אם מברכים להכניסו קודם המילה או אח"כ, וז"ל ולא נראה לר"ת דפרק ר"א דמילה תניא המל אומר אקב"ו על המילה אבי הבן אומר להכניסו משמע לאחר המילה מקומו, אף על גב דלהכניסו משמע להבא לא קשה דלא על זאת הנעשה עכשיו מברך אלא משבח ומודה להקב"ה שצונו על המילה כשתבא לידו, ותיקנוה כאן להודיע שזאת המילה נעשית לשם יוצרנו ולא לשם ע"ג וכו', ואין צריך לברך עובר לעשייתו אלא במקום שעושה המצוה הוא מברך אבל כשמברך אחר לא, ותדע שהרי ברכת אירוסין אינו מברך אלא אחר אירוסין עכ"ל. ועיין בט"ז (יו"ד סי' א' ס"ק י"ז) שביאר דר"ת סובר דברכת אירוסין וברכת להכניסו אינן בכלל ברכות המצות אלא הויין ברכת שבח והודאה בעלמא, ומשו"ה מברך אותן אף לאחר האירוסין והמילה. אמנם יש לדחות את דברי הט"ז דבשלמא ברכת אירוסין שפיר י"ל דהויא ברכת שבח והודאה, וכדמבואר ברא"ש (פ"ק דכתובות סי' י"ב) דמשום הכי אין מברכין אקב"ו לקדש את האשה, ואין נוסח הברכה כנוסח שאר ברכות המצוה שהרי מאריכין בה על האיסור דארוסה וההיתר דנשואה, ולכן מסתבר דברכת שבח והודאה בעלמא היא. משא"כ נוסח הברכה דברכת להכניסו הויא אקב"ו כשאר ברכות המצוה, וא"כ מסתבר דברכת המצוה היא, ודברי ר"ת לכאורה מחוסרים ביאור.

ונראה דר"ת סובר דברכת להכניסו וברכת אירוסין מהויין גדר בפנ"ע של ברכת המצוה דהיינו שחלה הברכה על החלות שחלה מכח מעשה המצוה. דברוב מצות כגון בסוכה וציצית ושופר, תקנו החכמים את ברכת המצוה על מעשה המצוה, ולכן דוקא זה שעושה את מעשה המצוה מברך ולא אדם אחר. משא"כ בברכת המצוה דחלה על חלות, אף אדם אחר יכול לברך. ולפ"ז ניתן לבאר על מה תיקנו שתי ברכות במצות מילה, דברכת על המילה וברכת להכניסו חלוקות מהדדי, דברכת על המילה שמברך המוהל עובר לעשייתן חלה על מעשה המילה. ברם בנוסף למעשה המילה, חל נמי חלות מכח מעשה המילה, דחל על הנימול חלות שם בן ברית, דחלות שם בן ברית נוגע להכשר הגברא לעבודת הקרבנות ולאכילת קדשים. ועל חלות השם של בן ברית חלה הברכה השניה של להכניסו בבריתו של אברהם אבינו, וכדמשמע מנוסח הברכה "אקב"ו להכניסו בבריתו של אברהם אבינו" שהברכה חלה על חלות השם של בן ברית. ומהאי טעמא ס"ל לר"ת דלא בעינן דוקא שהעושה את מעשה המצוה יברך, אלא אף אחר רשאי לברך, דהחלות של שם בן ברית שייכת לכל ישראל, ועל כן רשאי אדם אחר לברך ברכה זו, מאחר שענין זה דחלות שם בן ברית נוגע אף אליו. ומשום הכי סובר ר"ת דמברכים ברכת להכניסו לאחר המילה, דמכיון שהברכה חלה על חלות השם דבן ברית מברכים לאחר שחלה החלות.

ונראה דאף ברכת אירוסין אינה ברכת שבח והודאה דעלמא, אלא ברכת המצוה היא שחלה על חלות השם דאשת איש שחלה מכח מעשה הקידושין. ולפיכך כל אדם יכול לברך ברכה זו, דחלות שם אשת איש נוגעת לכל ישראל ולפיכך ס"ל לר"ת דמברכין אותה לאחר האירוסין, שכבר חלה חלות שם אשת איש.

שולחן ערוך יורה דעה סימן רסה סעיף ג

גר שמל קודם שנתגייר, וקטן שנולד כשהוא מהול, כשמטיפין ממנו דם ברית אינם צריכים ברכה. וכן אנדרוגינוס אין מברכין על מילתו, מפני שאינו זכר ודאי...

ש"ך יורה דעה סימן רסה ס"ק ח

שנולד כשהוא מהול כו'. א"צ ברכה, כתב הטור בשם בעל העיטור ומ"מ ברכה של להכניסו בבריתו של א"א ואקי"מ מברכים והמחבר העתיק לשון הרמב"ם משמע מדבריו דאין צריך ברכה כלל וכ"כ הרשב"א בתשובה סי' שכ"ט והר"ן פרק ר"א דמילה דה"ה שאין מברכין עליו להכניסו בבשא"א: